section_heading: Djela
paragraph_text: mini|250px|<center>Sastanak oficira Sv. Hadrijana u Kloveniersschutteriju u Haarlemu, [[1633., ulje na platnu, 207 × 337 cm, Muzej Fransa Halsa, Haarlem.<center>]] Jezgru njegova opusa čine portreti uglednih građana Haarlema, grupni portreti ''streljačkih skupina Jorisa i Sv. Adrianea'', koje je od 1616. god. izradio u nekoliko varijanti, ali i nekovencionalni portreti pijanaca, luda, komedijaša, vračara i ciganki. Na slikama skupnih portreta dolazi do punog izražaja Halsovo majstorsko komponiranje većeg broja likova u čvrste jednostavne i zatvorene kompozicije, izražajno i pronicljivo fiksiranje fizionomija, i bogat koloristički tretman odjeće i detalja. Herojska nota i barokna dinamičnost u Halsovoj realističkoj umjetnosti ostaju uravnotežene i skladne. Slikao je mnogo i s lakoćom, bez pripremnih crteža (alla prima, tj. iz prve), te s vremenom njegova platna postaju više nalik virtuoznim skicama gdje platno treperi od života (Ciganka, Malle Babbe).